Tomo Medved
<s>Tomo Medved (Cetingrad, 1968.), umirovljeni brigadni general Hrvatske vojske, aktualni ministar branitelja u Vladi Republike Hrvatske.</s>

<s>Životopis</s>

<s>Rođen je u Šiljkovači u općini Cetingrad.</s><s>Završio je srednju strojarsku školu, radio u Hrvatskim željeznicama.</s>

<s>Po stručnoj spremi Medved je VSS, završio je poslovnu ekonomiju i financije te govori engleski jezik.</s>

<s>U studenom 1990. kao dragovoljac se javio u postrojbu Jedinice za posebne namjene MUP-a u Rakitje.</s>

<s>Iduće godine je postavljen na dužnost zapovjednika voda u 2. bojni 1. gardijske brigade, a kasnije i zapovjednika satnije.</s>

<s>Tri puta je ranjen.</s><s>Prvi put, na početku Domovinskog rata, 16. kolovoza 1991. godine, na zapadnoslavonskom ratištu, kada je tijekom borbe pogođen gelerom u pluća.</s><s>Drugi put, u listopadu 1991. godine u Pokupskom kada je zadobio prostrijelnu ranu nadlaktice.</s><s>To je, kažu, smatrao ogrebotinom i nije želio napustiti suborce ni pod koju cijenu.</s><s>I treći put, u lipnju 1992. kada ga je u zaleđu Dubrovnika dohvatio geler u blizini kralježnice.</s>

<s>Nakon Domovinskog rata obnašao je visoke dužnosti u sastavu Oružanih snaga, a u srpnju 2006. preuzeo je dužnost savjetnika načelnika Glavnog stožera OS za kopnenu vojsku.</s><s>Bio je načelnik Uprave za personalne poslove Glavnog stožera.</s>

<s>U čin brigadnog generala promaknut je 2009. godine.</s><s>Umirovljen je na vlastiti zahtjev 2011. godine.</s>

<s>Završio je Zapovjedno-stožernu školu Blago Zadro, Ratnu školu ban Josip Jelačić te Defence Language Institute u SAD-u.</s>

<s>Odlikovan je s nizom najviših državnih odličja poput Reda kneza Domagoja s ogrlicom, Redom hrvatskog križa, Redom hrvatskog trolista, Spomenicom domovinske zahvalnosti za 5 i 10 godina, Medaljom za sudjelovanje u operaciji "Ljeto '95".</s>

<s>Imao je dvojcu braće i petoro sestara.</s><s>Oba brata, stariji Milan i mlađi Ivan bili su dragovoljci Domovinskog rata.</s><s>Milan je poginuo u poslijednim danima rata tijekom Operacije Oluja.</s><s>Ivan je djelatna vojna osoba u Oružanim snagama.</s>

<s>Član je HDZ-a, a aktivno je sudjelovao u prosvjedu branitelja u Savskoj 66.</s>

<s>Predsjednik je Udruge veterana Tigrova te član HDZ-ovog Odbora za branitelje.</s>

<s>Otac je troje djece.</s>

<s>Premijer Tihomir Orešković ga je 15. ožujka 2016. na konferenciji za novinare predstavio kao novog ministra branitelja, a Hrvatski sabor ga je potvrdio 21. ožujka 2016.</s>

<s>Odlikovanja</s>

<s>Izvori</s>

<s>Hrvatski političari
Hrvatski vojskovođe
Biografije, Slunj
Članovi Hrvatske demokratske zajednice</s>

